Alegeri Locale 2020. Tot ce trebuie să știi când mergi la vot.
În secţia de votare pot fi cel mult 5 alegători în acelaşi timp. Eşti obligat să îţi dezinfectezi mâinile la intrarea şi le ieşirea din secţia de votare. Vei primi 4 buletine de vot: pentru primar, preşedinte CJ, consilieri locali şi consilieri judeţeni.
Ştii deja că mâine vei vota după reguli noi. Trebuie să porţi mască, să îţi scanezi singur actul de identitate şi să îţi aplici autocolantul cu “votat", pe cartea de identitate. Sunt însă multe alte reguli, pe care ţi le arăt, pas cu pas.Petronela Axinte – corespondent Aleph News: La intrarea în clădire, cineva din personalul tehnic îţi va verifica temperatura iar tu trebuie să îţi dezinfectezi mainile. Bineînţeles că trebui să porţi mască, iar dacă nu ai, vrei primi una, chiar aici, la intrare.Petronela Axinte – corespondent Aleph News: În momentul în care intri în secţia de votare îţi aşezi singur buletinul în terminalul informatic. Apoi, îţi dai masca jos, preţ de câteva secunde, că să fii identificat de operatorul de calculator. După ce votezi, tot singur îţi lipeşti autocolantul cu VOTAT, pe cartea de identitate. Apoi, poţi să pleci, dar nu înainte de a-ţi dezinfecta încă o dată, mâinile. Pe toată perioada în care stai în secţie, trebuie să păstrezi distanţa de minimum un metru faţă de alţi alegători dar şi faţă de membrii secţiei de votare.În cazul în care tuşeşti, sau ai temperatura mai mare de 37,3 grade Celsius, vei vota cu prioritate. Însă, vei folosi cabina de vot cea mai apropiată de ieşire. Dacă ai simptome severe, vei fi izolat într-o încăpere separată. Un membru al secţiei va suna la 112 iar tu vei fi preluat de un echipaj medical.